ບໍລິສັດຢາ ທີ່ສຳຄັນຂອງ ສະຫະລັດ ເວົ້າວ່າ ຢາວັກຊີນ COVID ອາດພ້ອມສຳລັບ ການໃຊ້ສຸກເສີນ ໃນຕົ້ນປີ 2021
ບໍລິສັດ Johnson & Johnson ໄດ້ກ່າວວ່າ ເຂົາເຈົ້າຫວັງວ່າຢາວັກຊີນຊຸດ ທຳອິດ ຈະມີພ້ອມສຳລັບການໃຊ້ ພາຍໃຕ້ສະຖານະການສຸກເສີນ ໃນຕົ້ນປີ 2021. 
ບໍລິສັດຢາ ທີ່ສຳຄັນຂອງ ສະຫະລັດ Johnson & Johnson ເວົ້າວ່າການ ທົດລອງສັກຢາວັກຊີນກັນໄວຣັສໂຄໂຣນາໃສ່ມະນຸດຂອງເຂົາເຈົ້າ ຈະເລີ່ມຕົ້ນ ພາຍໃນເດືອນກັນຍາ ແລະ ເວົ້າວ່າຢາວັກຊີນດັ່ງກ່າວ ອາດມີໃຫ້ໃຊ້ໃນພາວະ ສຸກເສີນພາຍໃນຕົ້ນປີໜ້າ ບໍລິສັດທີ່ວ່ານັ້ນໄດ້ກ່າວໃນວັນຈັນວານນີ້ວ່າ ເຂົາເຈົ້າໄດ້ຮ່ວມປະກອບສ່ວນເງິນ ຫຼາຍກວ່າ 1 ພັນ ລ້ານໂດລາເພື່ອພັດທະນາ ແລະ ທົດລອງຢາວັກຊີນ ກັບກະຊວງສາທາລະນະສຸກ ແລະ ການບໍລິ ການມະນຸດຂອງ ສະຫະລັດ ເຂົາເຈົ້າໄດ້ ເວົ້າວ່າ ຖ້າການທົດລອງຢາວັກຊີນໃສ່ມະນຸດ ຫາກປະ ສົບຄວາມສຳເລັດ, ເຂົາ ເຈົ້າຈະກຽມ ຜະລິດຢາວັກຊີນນັ້ນຫຼາຍກວ່າ 1 ພັນລ້ານອັນ ບໍລິສັດ Johnson & Johnson ໄດ້ກ່າວວ່າ ເຂົາເຈົ້າຫວັງວ່າຢາວັກຊີນຊຸດທຳອິດ ຈະມີພ້ອມສຳ ລັບການໃຊ້ ພາຍໃຕ້ສະຖານະການສຸກເສີນ ໃນຕົ້ນປີ 2021 ຜູ້ບໍລິຫານໃຍຫ່ຂອງບໍລິສັດ ທ່ານ ອາເລັກສ໌ ກໍສກີ ໄດ້ກ່າວໃນລາຍການ Today ຂອງໂທລະ ພາບ NBC ວ່າການລະບົ່ງບອກໃນເບື້ອງຕົ້ນຈາກການ ຄົ້ນຄວ້າໄດ້ສະແດງໃຫ້ເຫັນວ່າ ການທົດລອງຢາກວັກຊີນນັ້ນແມ່ນເບິ່ງຄືວ່າ ຈະມີປະສິດທິພາບ ທ່ານໄດ້ກ່າວວ່າ “ພວກເຮົາມີຜູ້ສະໝັກທົດລອງທີ່ມີຄວາມເປັນໄປໄດ້ ທີ່ຈະປະ ສົບຄວາມສຳເລັດໃນລະດັບສູງ ສຳລັບການທົດລອງໄວຣັສ COVID-19 ” ທ່ານໄດ້ກ່າວຕື່ມວ່າ “ພວກເຮົາມີຄວາມສາມາດໃນການຜະລິດ ທີ່ຈະເລັ່ງ ຜະລິດຢາວັກຊີນໃນໄລຍະເວລາທີ່ສັ້ນ ສະນັ້ນມັນຈຶ່ງມີອອກມາໃຫ້ໃຊ້ໄດ້ ” ທ່ານ ກໍສກີ ໄດ້ກ່າວວ່າ ບໍລິສັດແມ່ນກຳລັງວາງແຜນທີ່ຈະຂະຫຍາຍການຜະ ລິດຢາວັກຊີນໃນສອງສາມອາທິດຂ້າງໜ້າ, ດ້ວຍເປົ້າໝາຍທີ່ຈະຜະລິດຫຼາຍ ຮ້ອຍລ້ານອັນພາຍໃນກາງປີໜ້າ ແລະ ເຖິງນຶ່ງພັນລ້ານອັນ ພາຍໃນທ້າຍປີ 2021